b'\n_START_ARTICLE_\nM\xc4\x83lina C\xc4\x83lug\xc4\x83reanu\n_START_SECTION_\nCarier\xc4\x83\n_START_PARAGRAPH_\nS-a apucat de scrim\xc4\x83 la v\xc3\xa2rsta de 12 ani la CSA Steaua, sub conducerea antrenorilor Petre Ducu si Florin Gheorghe. A c\xc3\xa2\xc8\x99tigat prima sa etap\xc4\x83 de Cupa Mondial\xc4\x83 pentru juniori la Timi\xc8\x99oara \xc3\xaen anul 2014, \xc3\xaencheind sezonul 2014\xe2\x80\x932015 pe locul unu \xc3\xaen clasamentul mondial de juniori._NEWLINE_A \xc3\xaenceput s\xc4\x83 participe la competi\xc8\x9bii de seniori \xc3\xaen sezonul sezonul 2011-2012 \xc8\x99i s-a al\xc4\x83turat lotului na\xc8\x9bional de seniori la Campionatul European din 2013 de la Zagreb. \xc3\x8en anul 2014 s-a ob\xc8\x9binut medalia de argint la Campionatul Na\xc8\x9bional de seniori, dup\xc4\x83 ce a fost \xc3\xaenvins\xc4\x83 de colega sa de club Maria Boldor, \xc8\x99i a cucerit aurul pe echipe. Rezultatul a fost acela\xc8\x99i \xc3\xaen 2015._NEWLINE_\xc3\x8en sezonul 2015-2016 a fost laureat\xc4\x83 cu argint la Turneul satelit de la Ankara. \xc3\x8en luna aprilie s-a calificat la Jocurile Olimpice de var\xc4\x83 din 2016 prin turneul preolimpic de la Praga. \xc3\x8en primul tur a \xc3\xaent\xc3\xa2lnit-o pe brazilianca Ana Beatriz Bulc\xc3\xa3o. Dup\xc4\x83 ce a condus 12-9, a primit \xc8\x99ase tu\xc8\x99e la r\xc3\xa2nd, pierz\xc3\xa2nd meciul.'